**OBAVIJEST**

**u vezi s primjenom člana 6. tačka 10. Zakona o doprinosima**

 Osnovica za obračun i uplatu doprinosa u 2025. godini iznosi 635,00 KM, za radnike u rudnicima uglja, tekstilnoj, kožnoj i industriji obuće i niskoakumulacijskim djelatnostima tradicionalnih, starih, zanata utvrđenih posebnim propisom, kojima se isplaćuje mjesečna neto plaća u visini do 1.155,00 KM, u skladu s objavljenim Osnovicama za obračun doprinosa određenih obveznika za 2025. godinu (“Službene novine Federacije BiH“, broj: 1/25).

**OSNOVICE**

**ZA OBRAČUN DOPRINOSA ODREĐENIH OBVEZNIKA ZA 2025. GODINU**

**(“Službene novine Federacije BiH“, broj: 1/25)**

1. Za poduzetnike s osnova obavljanja samostalne djelatnosti iz člana 12. st. 2., 3. i 5. Zakona o porezu na dohodak (“Službene novine Federacije BiH“, br. 10/08, 9/10, 44/11, 7/13 i 65/13) koji utvrđuju dohodak na osnovu poslovnih knjiga u skladu sa članom 19. istog Zakona, mjesečna osnovica za obračun doprinosa je:
	1. 2.329,00 KM - za slobodna zanimanja,
	2. 1.376,00 KM - za samostalnu djelatnost obrta i srodne djelatnosti,
	3. 614,00 KM - za samostalnu djelatnost u poljoprivredi i šumarstvu,
	4. 614,00 KM - za samostalnu djelatnost trgovca pojedinca.
2. Za poduzetnike s osnova obavljanja samostalne djelatnosti iz člana 12. stav 1. Zakona o porezu na dohodak, koji dohodak utvrđuju i plaćaju u paušalnom iznosu u skladu sa članom 31. istog Zakona, mjesečna osnovica za obračun doprinosa je:
	1. 1.164,00 KM – za samostalnu djelatnost obrta i srodne djelatnosti,
	2. 529,00 KM – za niskoakumulativne djelatnosti tradicionalnih esnafskih

 zanata,

* 1. 529,00 KM – za samostalnu djelatnost u poljoprivredi i šumarstvu,
	2. 529,00 KM – za samostalnu djelatnost taxi prijevoza,
	3. 614,00 KM – za samostalnu djelatnost trgovca pojedinca.
1. Za obveznike doprinosa iz člana 6. tačka 10. Zakona o doprinosima mjesečna osnovica za obračun doprinosa je 635,00 KM.
2. Prosječna plaća u periodu I-IX 2024. godine je 2.117,00 KM.
3. Ove osnovice će se objaviti u “Službenim novinama Federacije BiH“.